
ACTA APOSTOLICAE SEDIS 


COMMENTARIUM OFFICIALE 


ACTA PIf PP. X 


CONSTITUTIO APOSTOLICA 


DE REGIMINE SEMINARII MAIORIS IN CALABRIS 


PIUS EPISCOPUS 
SERVUS SERVORUM DEI 


AD PERPETUAM REI MEMORIAM 


Susceptum inde ab initio Pontificatus humanae in Christo 
instaurationis propositum ita exsequendum, Deo iuvante, du- 
ximus ut curarum Nostrarum partem multo maximam ea sibi 
vindicarent instituta, in quibus adolescentes clerici in Ecclesiae 
spem succrescunt. Nemo quippe est qui non experiendo com- 
pererit, bonos laicorum mores studiaque christianarum virtu- 
tum adeo cohaerere cum sancta clericorun vita, ut alterum, 
altero sublato, frustra quis se persequi posse confidat. Hinc per- 
petua Ecclesiae cura ut a sacerdotio arceantur indigni vel non 
satis idonei ministri; hinc assidua eiusdem sollicitudo ut qui 
probati vocatique a Deo sunt, ad illud ita comparentur, ut boni- 
tate, disciplina ac scientia perutile religioni ac civitati exhibeant 
ministerium. 

Hisce sane de causis, oblatas numquam non avide arripui- 


mus occasiones ut pontificiae, hac in re, providentiae praebere- 

mus argumenta. Nam et venerabiles fratres, Episcopos, quoties 
eos affari contigit, hortati vehementer sumus ut praecipuo quo- 
dam studio seminaria complecterentur, et viros misimus qui 
plura ex iis praesentes inviserent ad Nosque de eorum statu re- 
ferrent, et datis litteris subsidiisque submissis, et solertia pfu- 
dentiaque in rem accita SS. RR. Congregationum, et alia, quae- 
cumque praesto esset, ratione, ita eiusmodi sacrae iuventutis 
domicilia fovimus, proveximus, ut non modo illud contende- 
remus quod praecipuum est, Christi nimirum bonum odorem 
ac disciplinae sanctae vigorem tueri, sed cetera etiam, ut fa- 
cultas tulit, accuraremus quae, in ipso caducae huius vitae or- 
dine, clericis ad proposita optima iuvandis usui esse dignosce- 
rentur. 

Quoniamque in dioecesibus bene multis, vel rei familiaris 
tenuitate, vel exiguo alumnorum numero, vel ceterarum inopia 
rerum, fieri non poterat ut seminaria suppeterent in quibus una 
cum litterarum studiis graviores etiam rite traderentur disci- 
plinae, idcirco locorum Ordinariis auctores haud semel fuimus 
ut, collatis viribus, communia quaedam constituerent clerico- 
rum domicilia, in quibus plenius uberiusque philosophiam ac 
theologiam liceret attingere. Consiliis hisce in rem deductis in 
pluribus, vel extra Italiam, dioecesibus, factum est ut clericis 
iunioribus seorsum ab aliis constitutis, disciplina, vitae regimen, 
pietatis opera et cetera huc pertinentia ita praescriberentur, ut 
forent singulorum aetati studiisque magis accommodata, con- 
gregatisque numero pluribus adolescentibus scholae paterent 
auditorum diligentia doctrinaque magistrorum longe floren- 
tiores. 

Sed quod in aliis regionibus utile videbatur, id in Italia, 
ob rerum adiuncta in quibus versamur, necessarium adeo vi- 
sum est, ut nullam res pateretur moram. Hinc litteris die xvt 
ianuarii McMv cdlatis ad Cardinalem Praefectum sacri Consilii 
Episcoporum et Regularium, quam maxime Nobis curae esse 
ediximus ut in variis Italiae regionibus, ubi maior esset neces- 
sitas, communia haec seminaria conderentur, ac summatim 

iura attigimus quibus ea regi oporteret. - Coeptis Nostris adfuit 
divina gratia, et adnitentibus Episcopis, quibus apprime per- 
spectum erat quid Ecclesiae causa, quid tempora postularent, 
paucis vix elapsis annis, in omni fere Italia eiusmodi excitata 
sunt maiora clericorum domicilia, quae favore semper, saepe 
collata etiam pecunia iuvare vel Ipsi haud omisimus. 

Qua quidem in re provido caritatis consilio, quae illuc ac- 
currit citius uberiusque ubi necessitas opitulandi maior, ani- 
mum mature appulimus ad Calabriae Ecclesias. Praecipua qua- 
dam cura eas indigere exploratum erat simul ob seminariorum 
exiguitatem, simul ob rei familiaris angustias. Voluntatem No- 
stram propensiorem fecerunt recensiores clades, quibus floren- 
tissimam hanc provinciam ruinis oppressam luctuque comple- 
tam doluimus. Suasit igitur amor ut iam impertitis pontificia 
largitate beneficiis aliud adderemus idemque mansurum, novis 
exstruendis aedibus in usum Calabriae clericorum, qui Eccle- 
siae ac civitati auspicia portenderent rerum longe meliorum. - 
De attribuenda sede deliberantibus, maximas ad rem habere 
opportunitates Catacensis urbs visa Nobis est, locumque in eius 
vicinia delegimus a Caelorum Domina appellatum: salubre 
atque amoenum praediolum, commeatu facile ac Jonii Tirreni- 
que maris aspectu iucundissimum. Sumptu Nostro novi semi- 
narii aedes condi ibi iussimus conditasque necessariis rebus 
instruximus, ut propensioris voluntatis testimonium Calabri 
cleri arctius Nobis devinciret animum officiique diligentio- 
rem efficeret. Quin etiam eo curae Nostrae pertinuerunt ut 
primum alumnorum agmini rectorem praeficeremus Georgium 
De Lucchi, sacerdotem fide, pietate, doctrina Nobis probatissi- 
mum, eidemque immatura morte clericis suis erepto alium 
sufficeremus haud minore virtutum copia exornatum sacerdo- 
tem, quem non secus ac decessorem, episcopali auximus honore, 
ut vel amplior dignitas maiorem utrique conciliaret auctori- 
tatem. 

Rebusque iam satis feliciter procedentibus, nibil aliud su- 
peresse videtur quam ut opus, quod Calabrorum Episcoporum 

expetierunt vota, plausus excepit, spes magna prosequitur, fir- 
miori aptiorique muniamus disciplina, ut uberior suppetat fa- 
cultas ac spes educendi sacri ordinis ministros vitae sanctita- 
tem et catholicae doctrinae decora in Ecclesiae bonum prae se 
ferentes. - Quod itaque in religiosae rei incrementum cedat et 
Calabris Ecclesiis benevertat, fundato prope Catacium aucto- 
ritate Nostra apostolica et a Nostro nomine, ut placuit, nun- 
cupato maiori Seminario legitimi collegii iura attribuimus, 
idemque curae ac vigilantiae tradimus archiepiscoporum atque 
episcoporum, quorum dioeceses finibus continentur trium civi- 
lium provinciarum Regii, Consentiae et Catacii, ad leges quas 
infra scriptae sunt regendum, moderandum. 

I. Aedes Seminarii, fundus qui aedibus adiacet, quaeque 
sive in fundo sive in aedibus sunt, in potestate Romani Ponti- 
ficis sunt perpetuoque erunt. 

II. Seminarium regatur auctoritate apostolicae Sedis, quae 
per sacram Congregationem.Consistorialem quae visa fuerint 
administrabit. 

III. Seminarii aedes destinantur omnibus provinciarum, 
quas supra nominavimus, clericis philosophiae ac theologiae 
auditoribus: quorum quidem, nisi speciale suffragetur aposto- 
licae Sedis indultum, nemo poterit ad sacros Ordines promoveri 
quin ibidem hisce vacaverit disciplinis. 

IV. Liceat omnibus Calabriae Ordinariis Seminarium hoc 
ut suum habere; illud, cum libuerit, adire; suos invisere cle- 
ticos. Attamen, ut idem pro omnibus sit disciplinae ordo, ne- 
mini eorum fas esto peculiaria iussa, ne pro suis quidem clericis, 
dare extra communes regulas atque inconsulto vel abnuente 
Rectore. 

V. Calabriae archiepiscopi atque episcopi in coetum coeant 
singulis annis de rebus Instituto communibus consulturi. Hisce 
vero in coetibus qui, non secus ac annuae episcopales collatio- 
nes, haberi poterunt in Seminarii aedibus, congregati archiepi- 
scopi atque episcopi de alumnorum disciplina ac moribus, de 

docendi ratione, de re oeconomica diligenter inquirant et quae 
opus fuerint provideant. 

VI. Coetui praeerit Praelatus gradu vel aetate dignior, ab 
actis vero erit Seminarii Rector. 

VII. Esto Episcoporum eas ferre leges, ea inire, ex com- 
muni iure, consilia, quae bono Instituti conferre iudicentur. 

VIII. Ubi primum Episcopi in coetum, ut supra, convene- 
rint, tres eligant Praesules qui adsint Rectori ad consilia de 
iis ineunda, quae graviora intra annum res et tempora invexe- 
rint, quaeque ipse in se Rector recipere aut nolit, aut nequeat. 
Electi Praesules quinquennium fungantur munere: quinquen- 
nio elapso, liceat eosdem confirmare, vel alios designare. 

IX. Catacensi Ordinario in Seminarii administratione ac 
regimine eadem sunto iura, eaedem partes, quae ceteris regionis 
Ordinariis. 

X. Seminarium, adnexae aedes hortusque adiacentes vi hu- 
ius Constitutionis immunia sunto a parochi loci iurisdictione: 
parochialia munia, in iis quae Instituti naturae sunt consen- 
tanea, obeat Magister pietatis ex auctoritate Rectoris, cui, intra 
Seminarii fines, Ordinarii iura, officia ac privilegia attribuimus. 

XI. Rectorem eligendi ius omne esto penes Romanum Pon- 
tificem; idemque designet Magistrum pietatis ac studiorum 
Moderatorem. 

XII. Ceteros designare qui Rectori navent operam, qui do- 
ctrinas in scholis tradant, qui medici vel chirurgi expleant partes 
esto penes Episcoporum coetum; horum tamen designationi 
Rectoris consilia praeire volumus (post exquisitam ab eo trium, 
ut supra, Praesulum sententiam) et suffragium accedere S. C. 
Consistorialis. Haec omnia serventur quoties dimittendi iidem 
sint. 

XIII. Theologiae Magistris, Rectore ac Moderatore studio- 
rum praesidibus, facultas esto merentibus auditoribus confe- 
rendi gradus academicos, ad ea quae hac eadem in re statuta 
auctoritate Nostra sunt pro maiore Seminario Apuliae. 

XIV. Alumni sacris Ordinibus initientur in Oratorio Semi- 

narii. Episcopi vero in annuis coetibus eum designent qui ini- 
tiationis Sacra per vices obeat. Caveat tamen Rector ut a singulis 
initiandis necessaria exhibeantur propriarum Curiarum docu- 
menta. Documenta vero haec, una cum testimonio collatorum 
Ordinum, Rector Curiis iisdem restituat, postquam retulerit in 
acta ad rem componenda atque in Seminarii tabulario asser- 
vanda. 

XV. Quoad cetera, serventur leges quae in seminariorum 
regimine atque administratione sunt, ex communi Ecclesiae 
iure, servanda. 

Hoc restat ut quotquot in maius Catacense Seminarium 
adlegantur, studeant omnes oblati a Deo beneficii magnitudi- 
nem pro merito aestimare; ac pietate, doctrina, ceteris omnibus 
virtutibus ita praestent, ut exspectationi desiderii Nostri ac 
suorum Episcoporum quam cumulatissime respondeant. 

Quae denique hisce Litteris statuimus, decrevimus, indi- 
ximus, rata omnia firmaque permanere auctoritate Nostra vo- 
lumus, iubemus. 

Datum Romae apud sanctum Petrum anno Incarnationis 
Dominicae millesimo nongentesimo quarto decimo, die sacro 
Virgini Dei parenti designatae, Pontificatus Nostri anno un- 
decimo. 


A. Carp. AGLIARDI C. Carp. DE LAI 


S. R. FE. Cancellarius. S. C. Concistorialis Secretarius. 
Loco Plumbi 


VISA 
M. C. A., Not. 


590 
Keg. in Canc. Ap. N. 1b 

MOTU PROPRIO 


DE DIOECESIBUS SUBURBICARIIS 


PIUS PP. X 


Edita a Nobis die xv aprilis anni Mcmx Constitutio A po- 
stolicae Romanorum Pontificum ut ad effectum adducatur, 
S. R. E. Cardinalibus, qui in Curia resident, consultis, iisque 
magna consensione suffragantibus, haec Nos de apostolicae po- 
testatis plenitudine, Motu Proprio, statuimus : 

Omnia, quaecumque sex Ecclesiae Suburbicariae habent in 
bonis. posthac in unum cumulum collecta, Officio rei oeconomi- 
cae, quod est apud 8. Consilium Fidei propagandae, appellato 
de Spoliis, administrentur: cuius administrationis ei quem 
Cardinales Episcopi suum procuratorem dixerint, quotannis 
erit reddenda ratio. 

Horum annui reditus bonorum ita in Cardinales Episcopos 
distribuentur, ut sena millia libellarum italicarum singuli ac- 
cipiant, proprio quidem Suffraganeo praebenda; quod vero, ea 
summa detracta, superfuerit, in septem dividetur partes, qua- 
rum Cardinalis Decanus habeat binas, ceteri singulas: ita, quae 
Curiis Episcopalibus opus fuerint, suppeditare poterunt. 

Iam, ut incommodis ac detrimentis occurratur quae fre- 


quens mutatio sedium gignere consuevit, hoc ratum fixumque 
esto, quod decrevimus, ut, quam quisque Cardinalis Episcopus 


nactus est initio Sedem, in ea permaneat etiam cum Decani 
gradum attigerit; tum enim dioecesim suam Ostiensi cumulabit. 
Quare, perpetua coniunctione dirempta Veliternae dioecesis et 
Ostiensis, cui quidem accidet ut cum alia atque alia dioecesi in 
persona Cardinalis Decani coniungatur, hae Suburbicariae erunt 
sedes: Portuensis et Sanctae Rufinae, Albanensis, Praenestina, 
Sabinensis, Tusculana, Veliterna. 

Cardinales Episcopi suv quisque Suffraganeo cum annua 
sex millium libellarum praebere, tum partem domus episcopalis 
ad habitandum assignare debent. Suffraganei vero in dioecesi 
Suburbicaria, quam vice sacra gubernandam susceperint, con- 
tinenter perpetuoque residebunt. 

Itaque omnia quae his litteris decreta sancitaque sunt, valida 
et firma in omnes partes esse ac fore edicimus, inviolateque ab 
omnibus, ad quos pertinet, servari iubemus, contrariis quibus- 
libet non obstantibus, etiam specialissima mentione dignis. 

Datum Romae apud S. Petrum die v mensis maii anno 
McCMxIV, Pontificatus Nostri undecimo. 


PIUS PP. X 


LITTERAE APOSTOLICAE 


INDULGENTIAE PLENARIA ET PARTIALES OCCASIONE CENTESIMI ANNI A RESTI- 
TUTA SOCIETATE IESU. 


PIUS PP. X 


Universis Christifidelibus, salutem et apostolicam benedictionem. — 
Refert ad Nos dilectus filius Franciscus Xaverius Wernz, praepositus 
generalis Societatis Iesu, die septimo proximi mensis augusti centesimum 
reversurum esse annum, ex quo ipsa Societas, auctoritate et gratia 
Sedis apostolicae per Constitutionem « Sollicitudo omnium ecclesia- 
rum» a Pio PP. VII rec. mem. decessore Nostro obsignatam, restituta 
feliciter fuit. Ad auspicati eventus memoriam celebrandam, addit idem 
praepositus generalis, per triduum, videlicet diebus quarto, quinto et 
sexto atque insuper ipso septimo die mensis augusti huius anni, honori 
sacratissimi Cordis lesu solemnes in gratiarum actionem supplicationes 
omnibus in ecclesiis atque in oratoriis publicis aut semipublicis ad 
societatem ipsam ubique terrarum pertinentibus fore peragendas. Ut 
vero hae fiant uberiore cum spirituali emolumento, enixas Nobis ipse 
generalis moderator preces humiliter adhibet, ut fidelibus in Societatis 

lesu templa ac sacella dictis diebus hoe anno conventuris, de thesauro 
Ecclesiae Nobis divinitus concredito, peculiares quasdam gratias largiri 
dignemur, quemadmodum Gregorius PP. XVI rec. me. praedecessor 
Noster anno rep. salutis Mpcccxxxx, recurrente saeculari die ab eadem 
Societate confirmata, benigne peragendum existimavit. Nos autem votis 
his piis ultro libenterque annuentes, ut erga Societatem tot tantisque 
nominibus de Ecclesia Dei optime meritam benevolentis animi nostri 
sensus significemus, auditis VV. FF. NN. S. R. E. Cardinalibus Inquisito- 
ribus generalibus, de Omnipotentis Dei misericordia ac beatorum Petri 
et Pauli Apostolorum Eius auctoritate confisi, omnibus et singulis tam 
religiosis dictae Societatis alumnis, quam fidelibus ex utroque sexu, qui 
quovis die ad cuiusque eorum libituin eligendo, e praestitutis illis qua- 
tuor mensis augusti diebus, quibus, de venia Congregationis sacrorum 
Rituum, restitutae Societatis Iesu memoria solemniter recoletur ubique 
terrarum, quamlibet dictae Societatis ecclesiam, sive quodvis eiusdem 
Societatis sacellum publicum aut semipublicum, admissorum sacramen- 
tali confessione expiati ac caelestibus epulis rite refecti, visitaverint, 
ibique Deo gratias agentes, pro christianorum principum concordia, hae- 
resum exstirpatione, peccatorum conversione ac sanctae matris Ecclesiae 
exaltatione pias ad Deum preces effuderint, plenariam seme] omnium 
peccatorum suorum indulgentiam et remissionem misericorditer in 
Domino concedimus. Insuper dictis religiosis et fidelibus, qui corde 
saltem ¢contriti, quamlibet ex ecclesiis ipsis, sive quodvis e memoratis 
sacellis, Deo similiter gratiam agentes, precesque, ut supra diximus, fun- 
dentes, celebraverint, indulgentiam septem annorum totidemque quadra- 
genarum singulis illis quatuor diebus una vice acquirendam, largimur. 
Tandem permittimus religiosis ac fidelibus iisdem ut, si malint, possint 
plenaria et partialibus his indulgentiis vita functorum labes poenasque 
expiare. Contrariis non obstantibus quibuscumque. Praesentibus hoc 
anno tantum valituris. Volumus autem ut praesentium Litterarum tran- 
sumptis, seu exemplis etiam impressis, et manu alicuius notarii publici 
subscriptis, seu sigillo personae in ecclesiastica dignitate constitutae 
munitis, eadem prorsus fides adhibeatur, quae adhiberetur ipsis prae- 
sentibus, si forent exhibitae vel ostensae. 

Datum Romae apud S. Petrum sub annulo Piseatoris, die xxi ia- 
nuarii anno mcmxiv, Pontificatus Nostri undecimo. 


R. Carp. Merry 
a Secretis Status. 

Il 


VENERABILIBUS FRATRIBUS VICTORI MIHALYI DE APSIA, ARCHIEPISCOPO FOGA- 
RASIENSI ET ALBAE IULIAE, ATQUE EPISCOPIS SUFFRAGANEIS ECCLESIA- 
STICAE PROVINCIAE RITUS GRAECI-RUMENI, DE ECCLESIA SSMI SALVATORIS 
AD VICUM « DéLLE COPPELLE » RUMENO EPISCOPATUIL CONCREDENDA. 


PIUS PP. X 


Venerabiles Fratres, salutem et apostolicam benedictionem. — Uni- 
versi Episcopatus Rumeni nomine, venerabilis frater Basilius Hossu, 
episcopus Armenopolitanus seu Szamos-Ujvarien. Rumenorum, anno 
superiore supplicem ad Nos libellum transmittendum curavit, ut Romae 
ecclesiam cum parva domo continenti, de Nostra benignitate statuere 
dignaremur, in usum procuratoris, qui apud Nos et sacram hance aposto- 
licam Sedem, proprii ritus et propriae ecclesiasticae provinciae Rume- 
norum negotia pertractaret. Nos autem auditis VV. FF. NN. S. R. E. Car- 
dinalibus Congregationi Fidei propagandae pro negotiis Ritus Orientalis 
praepositis, eorumque suffragiis permoti, dilecto filio Nostro Cardinali 
hac alma in Urbe Vicario in spiritualibus generali rem commisimus, 
votis Episcopatus Rumeni ideo libentissime concedentes, quod perspecta 
plane Nobis sunt atque explorata antistitum, cleri, populique ritus 
Graeci-Rumeni fides, observantia et catholici nominis provehendi studium. 
Non ignoramus in provincia ecclesiastica Rumena anno MDCCCLIII erecta, 
catholicam rem adeo convaluisse, ut in praesens, brevi sexaginta 
annorum spatio, plus quam triplex evaserit catholicorum numerus. In 
Collegio praeterea Urbano plures Rumenos alumnos in eiusdem Ecclesiae 
spem alendos recipi iussimus, ut religiosae populi illius institutioni consu- 
leremus, illudque non sine laetitia curavimus, ut illorum numerus novis- 
sime augeretur. famvero cum Collegium Parochorum Urbis ecclesiam 
sanctissimi Salvatoris ad vicum « delle Coppelle » vulgo nominatam, 
cuius cultui ipsi parochi inserviebant, in manibus Nostris nuper una- 
nimi consensione reponendam censuerit, ut eam, cum adnexa domuncula, 
quatenus id Nobis opportunum videretur, Rumenis Catholicis concrede- 
remus, Nos parochorum eorundem largitatem et obsequium amplissime 
laudantes, atque universo merentissimoque Collegio grati animi Nostri 
sensus significantes, munificam oblationem ultro accepimus. Haec quidem 
oblatio non modo voluntati Nostrae respondet, sed certam quoque spem 

iniicit futurum ut hac alma in Urbe religionis ac divini culltus splendor 
progrediatur. Expedit enim, ut in hoc catholici orbis centro plura 
pateant templa, in quibus sacrae caerimoniae secundum varios ritus 
celebrentur, ita ut ex ipsa etiam diversitate rituum fidei unitas lucu- 
leniior appareat. Quae cum ita sint, ecclesiam Ssmi Salvatoris ad 
vicum « delle Coppelle » de Urbe eique continentem domunculam, 
Motu Proprio atyue ex certa scientia et matura deliberatione Nostra 
deque apostolicae Nostrae auctoritatis plenitudine, praesentium vi per- 
petuumque in modum Episcopatui Rumeno Catholico provinciae eccle- 
siasticae Fogarasiensis et Albae Juliae donamus, illique plenam et 
liberam tam ecclesiae, quam domunculae possessionem tribuimus. Decer- 
nentes praesentes Litteras firmas validas atque efficaces semper exstare 
ac permanere, suosque plenos atque integros effectus sortiri atque 
oblinere; ipsique Catholico Rumeno Episcopatui nunc et in posterum 
plenissime suffragari; sicque rite iudicandum esse ac definiendum, irri- 
tumque et inane fieri, si secus super his, a quovis, auctoritate qualibet, 
scienter sive ignoranter attentari contigerit. Non obstantibus Nostra et 
Cancellariaé apostolicae regula de iure quaesito non tollendo, aliisque 
ecclesiasticis constitutionibus et ordinationibus apostolicis, ceterisque 
contrariis quibuscumque. 

Datum Romae apud S. Petrum sub annulo Piscatoris, die xxxt mar- 
tii Memxiv, Pontificatus Nostri anno undecimo. 


R. Carp. Merry pet VaL 


a Secretis Status. 


ERECTIO NOVAE APOSTOLICAE DELEWGATIONIS AUSTRALIENSIS 


PIUS PP. X 


Ad futuram rei memoriam. — In sublimi principis Apostolorum 
Cathedra nullis quidem merilis Nostris divinitus collocati, in omnes 
catholici orbis partes etiam ab hoe centro christianitatis magno ter- 
rarum marisque tractu seiunctas, tanquam e sublimi specula oculos 
mentis Nostrae convertimus, et quae rei sacrae procurationi melius 


L. 

gerendae conducant, illa sedulo quidem studio, auctoritate Nostra inter- 
posita, praestare satagimus. Iamvero latissime per Australasiae insulas 
christiano nomine diffuso, et catholica hierarchia praesertim inter 
Australiae gentes firmiter coustituta, opportunum Nobis consilium visum 
est, remotos illos populos eorumque sacros pastores Romanae huic 
apostolicae Sedi arctiore atque intimiore vinculo adstringere. Haec 
autem sollicitudo ut clarius catholicis illis gentibus appareret, iidemque 
populi dilectionis Nostrae beneficia uberius persentirent, novam in illis 
regionibus, sicuti iam passim pro aliis locis ad decus et tutamen Chri- 
stianae religionis fieri consuevit, Apostolicam Delegationem constituen- 
dam censuimus. Quae cum ita sint, collatis consiliis cum VV. FF. NN. 
S. R. E.. Cardinalibus negotiis propagandae Fidei praepositis, Motu 
Proprio atque ex certa scientia et matura deliberatione Nostris, deque 
apostolicae Nostrae potestatis plenitudine, praesentium vi Delegationem 
Apostolicam Australiensem erigimus atque constituimus, decernentes ut 
ipsa Delegatio ad Australiam, Tasmaniam et Novam Zelandiam suas 
curas extendat. Non obstantibus constilutionibus et ordinationibus apo- 
stolicis ceterisque aliis quibuscumque. ° 

Datum Romae apud S. Petrum sub annulo Piscatoris, die xv apri- 
lis mcmxiv, Pontificatus Nostri anno undecimo. 


R. Carp. Merry DEL VAL, 
L. > S. a Secretis Status. 


EPISTOLAE 


AD R. P. D. NATALEM SERAFINO, BUGELLENSIUM EPISCOPUM, OCCASIONE CON- 
GRESSUS EUCHARISTICI BUGELLAE CELEBRANDI. 


Venerabilis Frater, salutem et apostolicaim benedictionem. — Ad 
eucharisticum convenium quem te Bugellam proxime convocaturum 
nuntiasti, tecum una Noster festinat animus, eorum illectus spe fru- 
ctuum qui Nobis tibique sunt exspectatione communes. In confertissima 
ista operariorum sede, quibus tam proclive est fluxa huius vitae bona 
ita sectari, ut pene obliviscantur aeterna, optanda quam maxime erant 
indicta a te eucharistica sollemnia, ut delectorum oratorum verba, pio- 

rum exempla et splendidior rituum ‘augustissimorum pompa vel segnio- 
res compellant ad caeleste illud convivium, in quo, ut tam saepe canit 
Ecclesia, mens impletur gratia et futurae gloriae nobis pignus datur. 
Utinam ad hane gloriam Bugellensis coetus ita omniuin studia con- 
vertat, ut redintegrandae vel in istis civitatibus christianae indolis felix 
fiat tandem initium! Id votis omnibus expetimus: id supplici prece a 
Deo rogamus, implorata etiam ope Virginis Deiparae, qua auspice con- 
gregabimini, quaeque e proximo Oropensi templo vos aspiciet propitia 
vestrosque labores optatum ad exitum, ut confidimus, adducet. 

Pignus interea divinorum munerum Nostraeque testis benevolen- 
tiae apostolica sit benedictio, quam tibi, venerabilis Frater, iis qui tibi 
in conventu disponendo navant operam, ceteris denique qui eodem inte- 
rerunt peramanter in Domino impertimus. 

Datum Romae apud S. Petrum, die xxv martii mcmxiv, Pontificatus 
Nostri anno undecimo. 


PIUS PP. X 


I] 


AD R. P. D. IOSEPHUM NEMETH, EPISCOPUM TIT. ISAURENSEM, AUXILIAREM 
CSANADIENSEM, QUADRAGESIMUM EPISCOPATUS ET SACERDOTII SEXAGESI- 
MUM ANNIVERSARIUM CELEBRATURUM. 


Venerabilis Frater, salutem et apostolicam benedictionem. — Civium 
ex omni ordine conspiratione ac voluntate apparari tibi sollemnia, ob 
natalem episcopalis consecrationis quadragesimum ac sacerdotii sexa- 
gesimum, mirum Nobis non accidit, qui probe novimus qua vitae inte- 
gritate, qua diligentia in delatis versatus sis muneribus. Bonum Christi 
militem decet plane hisce honestari studiis, haee ferre laborum praemia. 
Praemia at vero largiora exspectanda tibi ab Eo erunt cui tam diuturno 
tamque frugifero functus es sacerdotio. Haee ut tibi affluant ac sancta 
atferant gaudia, vota facimus ex animo, eaque cumulet apostolica bene- 
dictio, quam benevolentiae, qua te prosequimur, testem, tibi, venerabilis 
Frater, peramanter in Domino impertimus. 

Datum Romae apud S. Petrum, die x aprilis memxiv, Pontifieatus 


Nostri anno undecimo. 


PIUS PP. X 

SUPREMA 8. CONGREGATIO SANCTI OFFICII 


DECRETUM 


SACERDOS CAESARIUS VACHBRE, DIOEVCESIS PICTAVIENSIS, NOMINATIM EXCOM- 
MUNICATUR. 


Feria 1V, die 22 aprilis 1914. 


Sacerdotem Caesarium Vachére e dioecesi Pictaviensi in Gallia, prae- 
tensis supernaturalibus manifestationibus simplicium animos commo- 
ventem, et proprius ipsius Episcopus et suprema haec sacra Congregatio 
sancti Officii, cuius est fidei morumque integritati prospicere, ad saniora 
consilia iterum iterumque revocare non defuerunt. Cum enim ille ima- 
ginem quamdam Ssihi Cordis Iesu et quasdam hostias, quas a se conse- 
cratas adfirmabat, veluti sanguine manantes, temerario ausu, fidelium 
venerationi passim obiiceret; Rimus Pictavorum Antistes, paternis monitis 
primum tum gravibus etiam comminatis poenis, inter quas suspensione 
a divinis ipso facto incurrenda, eum ab incoepto deterrere conatus est. 
Quae dein omnia ab hac suprema sacra Congregatione nedum plane 
confirmata sunt, sed et additum formale praeceptum ut imaginem et 
hostias cunctaque alia ad eiusmodi praetensas supernaturales manife- 
stationes quomodocumque spectantia, nulla interiecta mora, proprio 
Ordinario traderet, sub comminatione, ni paruisset, ad ulteriora proce- 
dendi. 

Verum infelix sacerdos, officii sui prorsus immemor, quamvis initio 
sacrae Congregationis mandatis aliqualem obedientiam praestare osten- 
disset; coepit tamen rursus, praesertim ad cryptam quamdam ab oppido 
Mirebeau non longe dissitam, aliam imaginem aliasque hostias, legitimo 
Superiore frustra obnitente, fidelium admirationi, ut antea, exponere; 
pluribus interim auctoritati ecclesiasticae maxime iniuriosis, sive per se 
sive per alios, evulgatis. 

Haec ex animo dolens sed sperans adhuc eum ad debitam obe- 
dientiam reversurum, sacra Congregatio triplici, ad normam sacrorum 
Canonum, solemni monitione ei per Episcopum excommunicationem 
nominalim comminandam decrevit: incassum tamen; nam ne huic 
quidem ‘extremo remedio obfirmata ipsius contumacia cessit. 

Quae cum ita sint, perentorio canonicae monitionis termino iamdiu 
inutiliter praeterlapso, haec eadem ipsa suprema sacra Congregatio 
sancti Officii, ne muneri suo, non sine fidei et ecclesiasticae disciplinae 
detrimento, deficere videatur, de expresso mandato Ssmi D. N. Pii PP. X, 
in praefatum sacerdotem Caesarium Vachére, pervicaciter contumacem, 
formalem excommunicationis sententiam nominatim ac personaliter pro- 
nunciat, eumque omnibus plecti poenis a iure statutis ac proinde vitan- 
dum esse atque ab omnibus vitari debere solemniter declarat. 

Datum Romae ex aedib. S. O., die, mense et anno supradictis. 


L. 


.Aloisius Castellano, S. R. et U. I. Notarius. 


S. CONGREGATIO CONSISTORIALIS 


PROVISIO ECCLESIARUM 


Successivis sacrae Congregationis Consistorialis decretis Ssthus 
D. N. Pius PP. X has quae sequuntur ecclesias de proprio pastore 
providit, nempe: 


3 aprilis 1914. — Cathedrali ecclesiae Sancti Augustini praefecit 
sac. Michaélem losephum Curley, parochum loci vulgo Deland in eadem 
dioecesi. 

8 aprilis. — Metropolitanae ecclesiae Guatimalensi R. P. Iulianum 
Raymundum Riveiro et Jacinto, sac. Ord. Praed., rectorem ecclesiae 
S. Dominici in urbe Guatimalensi. 

15 aprilis. — Metropolitanae ecclesiae Arborensi R. P. D. Ernestum 
Piovella, hactenus episcopum Algarensem. 

— Cathedralibus ecclesiis Fabrianensi et Mathelicensi, sac. Andream 
Cassulo, vicarium generalem Florentinae archidioecesis, ibique canoni- 
cuin metropolitanae ecclesiae. 

16 aprilis 1914. — Titulari episcopali ecclesiae Tubunensi R. P. 
D. Fridericum Benitium de Souza Costa, hactenus episcopum Ama 
zonum. 

27 aprilis. — Titulari episcopali ecclesiae Sozopolitanae sac. Theo- 
dorum Kappenberg, canonicum ecclesiae cathedralis Monasteriensis, 
quem constituit Auxiliarem Rimi Episcopi Monasteriensis. 

1 maii. — Titulari episcopali ecclesiae Thyatirensi sac. Petrum 
losephum Lausberg, canonicum metropolitanae ecclesiae Coloniensis, 
quem constituit Auxiliarem Rini Archiepiscopi Coloniensis. 


II 


ORDINATIONIS CAPITULI CATHEDRALIS 


Ssihus D. N. Pius PP. X decreto S. Congregationis Consistorialis 
diei 26 aprilis 1914 novam ordinationem in Capitulo cathedrali Fesu- 
lano induxit: scilicet, redacta ad tertium gradum exstante Praepositi 
dignitate, duas praeterea novas dignitates, nempe Archidiaconatum uti 
primam, Primiceriatum uti secundam dignitatem, instituit. Chorales 
autem habitus, quibus vi Brevis apostolici Hoc est in more diei 21 
februarii 1894 canonici utebantur, ad novas erectas dignitates extendit, 
revocato indulto Canonico Praeposito per idem Breve concesso specia- 
les vestes et indumenta in choro induendi. 


| 

S. CONGREGATIO DE RELIGIOSIS 


DECRETUM 


DE NOVITIATUS TERMINO ET INTERRUPTIONE 


Cum propositae sint quaestiones sive circa tempus seu momentum, 
quo annus novitiatus compleri dicendus sit, sive circa modum, prae- 
sertim si novitius extra domum de licentia Superiorum per aliquot 
tempus moratus fuerit, quo interruptus haberi possit, S. Congregatio 
Religiosis Sodalibus praeposita, ad anxietates praecavendas, praecipue 
quoad professionis validitatem, statuit et decrevit ut sequitur: 


i. Annus integer novitiatus, qui solus ad validitatem professionis 
requiritur, in posterum non stricte de hora ad horam, sed de die in 
diem intelligi debet. Idem dicendum de tribus integris annis votorum 
simplicium, quae emissionem votorum solemnium praecedere debent. 

2. Novitiatus interrumpitur ita ut denuo incipiendus et perficiendus 
sit: @) si novitius a Superiore dimissus e domo exierit; 6) si absque 
Superioris licentia domum deseruerit; c) si ultra triginta dies etiam cum 
licentia Superioris extra novitiatus septa permanserit. 

3. Si novitius infra triginta dies, etiam non continuos, cum Supe- 
riorum licentia, extra domus septa permanserit, licet sub Superioris 
obedientia, requiritur ad validitatem, et satis est, dies hoc modo trans- 
actos supplere: at Superiores hance licentiam nisi iusta et gravi de causa 
ne impertiant. 

Quibus omnibus sanctissimo Domino nostro Pio Papae X rela- 
tis ab infrascripto sacrae Congregationis Secretario, Sanctitas Sua ea 
rata habere et confirmare dignata est, contrariis quibuscumque non 
obstantibus. 

Datum Romae ex Secretaria sacrae Congregationis de Religiosis, 
die 3 maii 1914. 


O. Carp. CaGiano DE Azeveno, Praefectus. 


L. S. 
+ Donatus, Archiep. Ephesinus, Secretarius. 


Acra, vol. Vi, n. 7 — a7 

II 
PARISIEN. 


DE NOVITIIS MILITIAE ADDICTIS 


Procurator Generalis Congregationis Sacerdotum Missionis harum 
quaestionum solutionem a S. Congregatione de Religiosis expostulavit, 
nempe: 


I. Utrum novitiatus illorum qui coguntur e domo probationis exire 
causa militiae aut ad eandem militiam denuo vocati, censendus sit 
interruptus, ita ut ab initio sit repetendus, nulla ratione habita tem- 
poris novitiatus iam expleti; an vero sit aestimandus tantummodo 
suspensus, ita ut debeat solum compleri. 

II. Utrum computari possit veluti tempus novitiatus servitium 
militare quod expletur in loco ubi exstat domus probationis si novitii 
maneant sub disciplina et vigilantia moderatorum et horis subsecivis 
consistant in eadem probationis domo, eaque omnia peragant quae 
cum militia concilientur. 

Emi et Revmi Patres Cardinales sacrae huius Congregationis de 
Religiosis, omnibus mature perpensis, respondendum censuerunt: 

Ad 1". Affirmative ad primam partem; Negative ad secundam, si 
novitius ultra triginta dies completos servitio militari reapse addictus 
fuerit. Si infra triginta dies, hi supplendi erunt. Et in quocumque casu 
ad professionem votorum admitti nequit nisi saltem per triginta dies 
probetur. 

Ad 2"™. Negative. 

Has autem responsiones relatas sanctissimo Domino nostro Pio 
Papae X ab infrascripto S. Congregationis Secretario, Sanctitas sua 
approbare et confirmare dignata est. Contrariis quibuscumque non 
obstantibus. 

Datum Romae ex Secretaria sacrae Congregationis de Religiosis, 
die 3 maii 1914. 


O. Carp. CaGiano pe Azevepo, Praefectus. 


L. S. 


+ Donatus, Archiep. Ephesinus, Secretarius. 

Il 
SUESSONIEN. er ALIARUM 


DE MISSIS A RELIGIOSIS SODALIBUS AD INTENTIONEM SUPERIORUM CELEBRANDIS 


Quaesitum est a sacra Congregatione de Religiosis: 


I. An Sacrum facere ad intentionem praefixam a Superiore pro- 
prie actum internum constituat, qui minime subest voluntati Supe- 
riorum ? 

II. An Religiosus votorum simplicium, vi suae professionis, teneatur 
ex iustitia, aut solum ex caritate, ad celebrandum iuxta intentionem a 
Superiore praefixam, sibi reservata facultate celebrandi iuxta propriam 
intentionem in limitibus a Constitutionibus admissis? 

J1I. An possint Superiores obligare sodales subditos in virtute 
sanctae obedientiae ad celebrandu:;n iuxta praescripta a Constitutio- 
nibus? 

Emi autem Patres Cardinales sacrae Congregationis de Religiosis, 
in plenario coetu ad Vaticanum habito die 21 martii 1914, praefatis 
dubiis responderunt: 

Ad 1"" et 2°", Providebitur in tertio. 

Ad 3"", Reformato dubio: « An Superiores Religiosi praecipere pos- 
« sint subditis suis etiam in virtute sanctae obedientiae ut ipsi cele- 
« brent secundum intentionem a Constitutionibus praescriptam vel ab 
«ipsis Superioribus statutam, salvis exceptionibus a Constitutionibus 
« vel a legitima consuetudine sancitis? », respondere censuerunt: Affir- 
mative. 

Quam Emorum Patrum responsionem sanctissimus Dominus noster 
Pius Papa X, referente infrascripto sacrae Congregationis Secretario, 
ratam habuit et confirmavit die 23 martii 1914. 

Datum Romae ex Secretaria sacrae Congregationis de Religiosis, 
die 3 maii 1914. 


O. Carp. CaGitano DE Azevepo, Praefectus. 


L. HS. 


+ Donatus, Archiep. Ephesinus, Secretarius. 

lV 
ROMANA er ALIARUM 


DE CONFESSIONE APUD ORIENTALES SACERDOTES INSTITUTA, ET DE CONFES- 
SIONE NOVITIORUM. 


Edito Decreto de absolutione sacramentali religiosis sodalibus im- 
pertienda, diei 5 augusti 1913, exorta sunt dubia, quorum solutio 
expetita fuit a S. Congregatione de Religiosis, nempe: 


i. An Decretum sacrae Congregationis de Religiosis, die 5 augu- 
sti 1913, comprehendat etiam confessiones quas Religiosi ritus Latini 
faciunt apud Confessarios ritus Orientalis, et vicissim? 

2. An idem Decretum comprehendat etiam novitios cuiuscumque 
Ordinis vel Congregationis? 

Emi ac Revmi Patres Cardinales, in plenario coetu habito in aedibus 
Vaticanis die 21 martii 1914, reposuerunt: 

Ad 1" et ad 2"™. Affirmative. 

Et sanctissimus Dominus noster Pius Papa X in audientia diei 23 
eiusdem mensis et anni habita ab infrascripto sacrae Congregationis 
Secretario, responsiones Emorum Patrum approbare et confirmare 
dignatus est. Contrariis quibuscumque non obstantibus. 

Datum Romae ex Secretaria S. Congregationis de Religiosis, die 
3 maii 1914. 


O. Carp. CaGiano Azevepo, Praefectus. 


L. S. 


+ Donatus, Archiep. Ephesinus, Secretarius. 

S. CONGREGATIO DE PROPAGANDA FIDE 


DECRETUM 


ERIGITUR PRAEFECTURA APOSTOLICA DE GIBUTI IN SOMALIA GALLICA 


Ne adversis rebus diu vexata Somalorum Missio, nativo solo, ad 
oras maritimas Somaliae anglicae, ubi, viginti circiter abhinc annis, orta 
fuerat, recens per vim expulsa, calamitosius vagaretur, atque nullibi 
radices ageret, Emi Patres S. huius Congregationis Fidei Propagandae 
de novo eidem missioni territorio opportune adsignando inierunt con- 
silium. Quapropter, plenariis in comitiis die 30 superioris mensis habitis, 
re mature perpensa, statuerunt ut praedicta missio quae intra fines 
Somaliae gallicae hospitio recepta est, ibidem consisteret’ tamquam in 
propria sede, atque in separatam Praefecturam Apostolicam erigeretur, 
cum universo territorio quod praedictis finibus Somaliae gallicae con- 
tinetur, quodque a vicariatu apostolico inter populos Gallas, per prae- 
sens Decretum, nunc distrahitur. Porro novam hanc Praefecturam, a 
Gibuti, urbe regionis principe, nuncupandam atque Fratribus Minoribus 
Capulatis concredendam esse censuerunt. Quam sententiam Ssmo D. N. 
Pio div. prov. PP. X, in audientia diei 27 vertentis mensis, ab infra- 
scripto sacrae eiusdem Congregationis Secretario relatam, Sanctitas Sua 
in omnibus adprobare ratamque habere dignata est, praesensque ad id 
Decretum fieri mandavit. 

Datum Romae, ex aedibus S. Congregationis de Propaganda Fide, 
die 28 aprilis, anno Domini 1914. 


Fr. H. M. Carp. Gotri, Praefectus. 


L.oKS. 


C. Laurenti, Secretarius. 

II 
DECRETUM 


PRAEFECTURA APOSTOLICA DE ADAMAUA IN AFRICA CENTRALI GERMANICAE 
DITIONIS CONSTITUITUR 


Quae rei sacrae provehendae opportuna magis sint et catholici 
nominis incremento conducant Emi Patres sacrae huius Congregationis 
Fidei Propagandae considerantes, novam Praefecturam Apostolicam in 
regione Adamaua ditionis germanicae, in Africa aequatoriali, erigendam 
esse statuerunt, ubi Societas Presbyterorum S. Cordis nuper aposto- 
licum ministerium feliciter inivit. Cum autem praedicta regio diversis 
subiecta sit ecclesiasticis iurisdictionibus, ita ut partim a vicario apo- 
stolico de Cartum, partim a praefecto apostolico de Ubanghi-Chari, 
partim vero a vicario apostolico Camerunensi dependeat, praefati Emi 
Patres, in plenariis comitiis, die 30 superioris mensis habitis, territorium 
Adamauae regionis a tribus praedictis missionibus distrahendum et in 
independentem Praefecturam Apostolicam, cui ab Ada:naua nomen, eri- 
gendum esse censuerunt, quae praedictis religiosis sodalibus concredita 
maneat, atque sequentibus limitibus definiatur: ad Boream, 10° latitu- 
dinis borealis gradu; ad Orientem vero, confiniis inter coloniam germa- 
nicam et gallicam, ex praedicto latitudinis gradu ad septimum; ad Me- 
ridiem autem, gradu hoc septimo, ac deinde linea quae separat districtus 
civiles de Ngaundere, Banjo, Bamum, Bamenda et Ossidinge (qui Ada- 
mauae missioni per praesens decretum attribuuntur) a districtibus de 
Ober-Sanga—Uham, Dume, Jaunde, Jabassi, Dshang, Johann Albrechtshie 
et Rio del Rey (qui vicariatui Camerunensi subiecti remanent); ad Occiden- 
tem demum confiniis anglo-germanicis. Quam sententiam Ssmo D. N. Pio 
div. prov. PP. X, in audientia diei 27 vertentis mensis ab infrascripto 
sacrae eiusdem Congregationis Secretario relatam, Sanctitas Sua in 
omnibus adprobare ratamque habere dignata est, praesensque ea super 
re Decretum fieri iussit. 

Datum Romae, ex aedibus S. Congregationis de Propaganda Fide, 
die 28 aprilis, anno Domini 1914. 


Fr. H. M. Carp. Gorti, Praefectus. 
L. S. 


C. Laurenti, Secretarius. 


u 

Ill 
NOMINATIONES 


Brevibus apostolicis nominati sunt: 


17 martii 1914. — Archiepiscopus tit. ecclesiae Diocletanae, R. P. D. Hen- 
ricus Doulcet, episcopus tit. Jonopolitanus. — 

15 aprilis 1914. — Archiepiscopus lit. Philippopolitanus et Delegatus 
Apostolicus in Australia, R. P. D. Bonaventura Cerretti, intimus cubi- 
cularius super numerum Sanctitatis Suae, auditor apud apostolicam 
Delegationem Washingtonensem. 


Decretis S. Congregationis de Propaganda Fide nominati sunt: 


29 aprilis 1914. — Praefectus apostolicus novae Praefecturae de Gibuti 
in Somalia gallica, R. P. Paschalis de Luchon, ex Ordine Fratrum Mino- 
rum Capulatorum. 

— Praefectus apostolicus novae Praefecturae de Adamaua in Africa 
centrali, R. P. Franciscus Lennartz, e Congregatione Presbyterorum 
S. Cordis. 


S. CONGREGATIO RITUUM 


DECLARATIO 


DE SANCTIS VEL BEATIS ALICUBI PUBLICO CULTU HONORATIS, ABSQUE CERTO 
8. SEDIS DECRETO VEL INDULTO. 


In Kalendariis perpetuis et Propriis quae, iuxta novissimas Rubricas 
ad normam Bullae Divino afflatu et Motu Proprio Abhinc duos annos 
Ssmi Dni nostri Pii Papae X, et S. R. C. Decreta 12 decembris 1912 
et 28 octobris 1913 reformata, ipsius sacrae Congregationis revisioni 
et approbationi subiiciuntur, aliquando Sancti vel Beati notantur qui 
neque in Romano Martyrologio descripti sunt, neque publico cultu a 

sancta Sede certe decreto vel confirmato potiuntur, prouti speciatim 
praescribitur per generale Decretum n. 3926 diei 19 iulii 1896 ad 1 et 2. 

Quum tamen eiusmodi Sancti vel Beati nuncupati in locis particu- 
cularibus ex immemorabili consuetudine publico ac religioso cultu hono- 
rantur cum Officio et Missa; atque, hac de causa, in memoratis Kalen- 
dariis et Propriis a Rmis Ordinariis inscribantur, sacra Rituum Con- 
gregatio, de mandato eiusdem Ssiii Domini nostri declarat ex hac 
inscriptione nullo pacto fas esse arguere ipsos Sanctos vel Beatos nun- 
cupatos beatificationem formalem vel aequipollentem obtinuisse, eorum- 
que cultum, prouti de casu excepto a Decretis sa. me. Urbani Papae VIII, 
et recentioribus S. R. C. decretis seu declarationibus dd. 11 novem- 
bris 1912 et 31 ianuarii 1913, recognitum et confirmatum fuisse, sed 
tantum concludere licet horum Sanctorum vel Beatorum cultum manere 
in statu suae possessionis, ac proinde neque augeri neque extendi posse 
inconsulta S. Sede. Demum hortantur Rmi Ordinarii ut memorati Sancti 
vel Beati in suis Kalendariis et Propriis particularibus aliquo signo 
seu asterisco distinguantur ab aliis Sanctis vel Beatis in Martyrologio 
Romano descriptis vel rite canonizatis aut beatificatis, uti laudabiliter 
fit in aliquibus locis. Contrariis non obstantibus quibuscunque, etiam 
speciali mentione dignis. 

Die 28 aprilis 1914. 


Fr. S. Carp. Praefectus. 


L. S. 


+ Petrus La Fontaine, Ep. Chryst., Secretarius. 

SACRA ROMANA ROTA 


ALEXANDRINA 


IURISPATRONATUS ET PRAESENTATIONIS 


Pio Papa X feliciter regnante, Pontificatus Dominationis Suae anno 
undecimo, RR. PP. Aloisius Sincero, Ponens, Joseph Mori et Fridericus 
Cattani, Auditores de turno, in causa Alexandrina - lurispatronatus et 
praesentationis, inter dominum Carolum Buzzilanghi et dominum lose- 
phum Mignone appellantes, repraesentatos per legitimum procuratorem 
Angelum d’Alessandri advocatum, et dominum Aristidem Stortiglione 
appellatum, repraesentatum per legitimum procuratorem sac. Aloisium 
Lavitrano advocatum, die 12 ianuarii 1914 sequentem tulerunt definitivam 


sententiam. 


Quum die 15 martii 1911 vacasset in cathedrali ecclesia Alexan- 
drina canonicatus sub titulo B. Mariae Virg. de Consolata et S. Ste- 
phani, ad eumdem canonicatum dominus Aristides Stortiglione sac. Pium 
Ratti, et domini Mignone-Buzzilanghi sac. Dominicum Olivera praesen- 
tarunt. 

Lite igitur de iure patronatus inter praesentantes exorta, controversia 
de consilio Revmi Ordinarii remissa fuit cuidam commissioni, quae 
sequentes conclusiones proposuit: 

1) Iurispatronatum fuisse primo familiare agnatitium, limitatum 
nempe ad descendentes in linea masculina tantum, a g. DD. Ruffino et 
Philippo. 

2) Dein deficientibus primis vocatis, transisse ad ceteros de paren- 
tela Stortiglionum, idest ad omnes agnatos de gente Stortiglionum, in. 
iure patronatus gentilitio agnatitio. 

3) Nune vero, quia satis constat de agnatione domini Aristidis 
Stortiglione, ad ipsum pertinere ius patronatus, quum adversus eum 
non detur praescriptio, quum domina Carola Buzzilanghi dici non possit 
compatrona, quum ad cognatos extendi iuspatronatus non valeat, obstan- 
tibus tabulis fundationis. 


I 


238 Acta Apostolicae Sedis - Commentarium Officiale 


Appellavit dominus Ioseph Mignone ad S. Congregationem Concilii: 
et causa, de commissione Sanctissimi, remissa ad hunc sacrum Ordi- 
nem, nunc Nobis definienda venit sub dubii formula: Utrum iuspatro- 
natus in casu competat dominis Mignone, et proinde sustinenda sit prae- 
sentatio sacerdotis Olivera ab iisdem facta; an potius competat domino 
Aristidi Stortiglione, et proinde sustinenda sit praesentatio, ab Ordinario 
acceptata, sacerdotis Pii Ratti. 


Factum quod spectat. - Canonicatus circa quem in praesens fit quae- 
stio, originem et fundationem accepit ex testamento domini Nicolai Stor- 
tiglione, diei 25 septembris 1746, quod ita se hahet: 

« Item... suos exsecutores et fidei commissarios instituit et deputavit 
« dictum dominum Philippum Stortiglione et dominum Ruffinum eius 
« fratrem ..... et ulterius dictus testator eumdem dominum Philippum 
« dominumque Ruffinun, ipsius testatoris fratres, ibidem praesentes et 
« acceptantes ac eos et quemlibet eorum posteros et descendentes ac 
« descendentium descendentes usque in infinitum, dummodo descendant 
« ac procedant de legitima masculina linea tamen, et ipsis deficientibus, 
« quod absit, ceteros de parentela ipsorum de Stortiglionis, descenden- 
« tes ut supra. Et singula singulis referendo, eligit, instituit et deputavit 
« in Patronos et pro Patronis dictae cappellae seu altaris et cum hono- 
«ribus et praerogativis eiusdem a iure concessis, et quod possint et 
« valeant, per futura tempora, cappellanum seu cappellanos ad dictam 
« cappellam seu altare eligere, praesentare et instituere; in quibuscum- 
« que cappellanis eligendis, praesentandis et instituendis voluit et vult 
« ipse testator, quod locus sit gratificationi, et quod semper praeferatur 
« cappellanus qui erit de dicla parentela, dummodo sit idoneus et suf- 
« ficiens ». 

Quum vero temporum progressu, defecissent familiae DD. Philippi 
et Ruffini, atque anno 1767 decessisset ultimus, ut putabatur, masculus 
de parentela, nempe D. Hieronymus Stortiglione, neque ulla haberetur 
notitia de linea masculina, quae iam ante annum 1605 Fozani degebat, 
feminae admissae fuerunt ad ius praesentandi. 

Id autem non sine exceptione. Nam advocatus fiscalis penes Curiam 
Alexandrinam declaraverat anno 1829, quod «si alii superessent ex 
« dicta familia Stortiglione, licet a Ruffino et Philippo non descenden- 
« tes, in patronatum dominae Mariannae succederent », et anno 1850: 
« si superfuisset aliquis masculus e familia Stortiglione, ad hunc, non 
« ad Mariannain ius spectasset nominandi, quia deficientibus masculis 
« primo vocatis, ex fundatione transibat ad alios de Stortiglionis » 

lus quod attinet. - Testatoris vero voluntate perpensa, iuxta relata 
testamenti verba, absque ullo dubio eruitur ipsius mentem eam fuisse ut 
duo personarum ordines ad iuspatronatus vocaret, et primo loco. qui- 
dem D. Philippum et D. Ruffinum eorumdemque descendentes usque 
in infinitum, dummodo tamen descenderent ac procederent ex legitima 
masculina linea, quo in casu habetur iuspatronatus familiare agnati- 
tium. Secundo autem loco, iis deficientibus qui primo fuerunt vocati, 
ipse testator ut patronos instituit ceteros de parentela ipsorum de 
Stortiglionis, descendentes ut supra. Hoc alterum definite vocatorum 
genus quod spectat, inter partes agitur, utrum institutum fuerit ius 
patronatus gentilitium agnatitium tantum, an iuspatronatus gentilitium, 
nullo habito sexus vocatorum discrimine, adeo ut etiam feminae ad 
illud fuerint vocatae. 

Posteriorem vero hance sententiam reiiciendam esse, ipsa testamenti 
verba clare demonstrant. Testator enim dum secundo loco vocat ceteros 
de parentela de Stortiglionis, non omnes tamen quomodocumque descen- 
dentes vocat, sed eos sane, qui descendant ratione iam supra expressa, 
nimirum ex legitima masculina linea. Etiam igitur in secundo loco voca- 
tis feminae excluduntur. Quam voluntatem magis magisque confirmant 
tum adicctum cognomen de Stortiglionis, quod adhiberi solet ad agna- 
tionem denotandam, tum clausula iurispatronatus passivi institutioni 
adiecta, de praeferendo cappellano qui esset de dicta parentela. 

Appellantis patronus provocat ad auctoritatem eorum doctorun), 
qui cum Santi, II], XXXVIII, 10, tenent ius patronatus familiare et 
gentilitium aliquando ita concipi ut comprehendat quoscumque succes- 
sores, vel deficiente linea masculina admitti in subsidium masculorum 
feminas. 

Verum illud ex praesumptione tantum: et in casu nostro, ut vidimus, 
verba clara non admittunt interpretationem, nec voluntatis coniecturam, 
Reiffenstuel, I, I], 384: hoc, tantum deficiente masculina linea. 

Attamen in casu nostro haec altera quaestio abs re prorsus est: com- 
paruit enim D. Aristides Stortiglione, praetendens se esse de parentela 
testatoris, seu de parentela ipsorum de Stortiglionis, atque de ea descen- 
dere ex legitima masculina linea. 

Summa igitur quaestio, in qua tota causa vertitur, ea est utrum 
dominus Aristides Stortiglione agnatus testatoris sit, an non. 

Jamvero ex authenticis documentis allatis in causa aperte evincitur 
dominum Aristidem Stortiglione descendere ex legitima masculina linea 
a quodam Augustino Stortiglione, loannis Alberti filio, qui, anno 1605, 
mense septembri, die 28, petiit a municipii Alexandriae rectoribus, a 

Priore nempe et deputatis ad regimen civitatis Alexandriae, fidem armo- 
rum et insignium, quae gestare solebat familia de Stortiglionis eiusdem 
civitatis. 

Huius rei documentum habemus ex archivo comunali civitatis 
Alexandriae depromptum, quod ita se habet: 


« M. Mag.“ Sign." 


« Desidera Agostino Stortillione Fig." di Gio. Alberto hauer fede 
« dalle SS. VV. dell’arma et insegna che sogliano portare la fameglia 
« de Storteglioni di questa Citta conforme all’incluso tenore, pertanto 
« supp.* le SS. VV. siano servite concedergli detta fede conforme all’in- 
« cluso tenore et cosi spera... 

« 1605 adi 28 7bre. 

« Citta... li sig." Prior et Deputati visto il sud.° mem." con la fede 
« dal sup."* richiesta et informati della verita del contenuto in d.“ fede, 
« che qui annessa si lascia et ad.‘ Sig. ..... hanno ordinato che in 
«nome della Citta se gli faccia la detta fede con l'annotazione o sii 
« descrizione del’arma in essa posta 


« Agostino Storteglione. 
« Bapta Ottellus, Canc.* Gen.* ». 


« Attestamur Nos Prior et Deputati ad regimen Civitatis Alexandriae, 
«ac etiam nos infrascripti de familia Nob. de Stortilionis dictae Civi- 
« tatis sicuti a tempore, cuius non est memoria in contrarium, et citra 
« semper familia ipsa de Stortilionis ut ex antiquis et nobilibus familiis 
« dictae Civitatis et originariis eiusdem admissa fuit ad regimen eiusdem 
« civitatis tam in n.° Consiliariorum... tam in numero Consilii Gfialis, 
« quam Diiorum duodecim Deputatorum ad provisionem publicam... et 
« qui de familia ut supra insignia et arma consueverunt gestare in 
« modum inferius describendum, videlicet 

«In parte superiori coloris celestis sive turchini serram reprae- 
« sentans ut vulgo dicitur wna sega dentibus quinque comprehensa et 
«a parte inferiori album campum efficiens dentes quatuor cum galea 
« vulgo appellata il cimiero cum rostro ciconia a capite usque ad pectus 
« candidi coloris et inscriptione in his verbis Non voce colitur. Quibus 
« insignis in actis publicis Ecclesiis in funeribus et in domibus privatis 
« uti semper consueverant quemadmodum aliae familiae nobiles dicte 
« Civitatis suis armis utuntur, et p.ut ex infrascripta forma scutisque 
« videlicet 

« Quodque de eadem familia fuerunt et sunt ng. Augustinus Stor- 
« tilionus qd. Alberti et success.* Io.* Albertus d. qd. Augustini filius, 
«nunc et a quam pluribus annis citra habitans in partibus Pedemon- 
«tanis in quorum fidem pntes fieri sigillique nri quo in similibus 
« utimur impressione muniri et per infrascriptum notarium et Cancel- 
« larium nostrum subscribi iussimus. 

« Dat. in palatio praefate Civitatis Aiexandriae die 28 mensis sep- 
« tembris anno Di 1605 ». 

Circa quod documentum invocatum fuit ab hoc S. Tribunali iudi- 
cium peritale trium virorum scientia, prudentia atque praesertim usu hac 
in re praestantium, nempe DD. Mariani Ugolino, Angeli Malango et 
Aemilii Ranuzzi, quibus hae quaestiones propositae fuerunt: 

« 1) Qual valore storico ha il documento del 28 settembre 1605 per 
« provare che Agostino Stortiglione, figlio di Giovanni Alberto, appar- 
« tiene alla parentela della nobile famiglia Stortiglione di Alessandria, 
« fondatrice del beneficio. 

« 2) Se dai documenti in causa risulta che il cap. Aristide Storti- 
« glione appartenga alla parentela della nobile famiglia Stortiglione di 
« Alessandria, fondatrice del beneficio ». 

Porro tum ex examine formae extrinsecae documenti, eiusque nota- 
rum intrinsecarum, eorumque quae in documento continentur, narran- 
tur, tum ex solidis argumentis quibus indicium illud peritale innititur, 
‘ certo constare dicendum est: 

1) Documentum, de quo agitur, tribus scriptis constare, nempe 
instantia privata, informatione quadam privata, et informatione seu 
attestatione ex officio, publici scilicet officialis, eaque omnia non ab alio 
exemplo expressa, sed primum ipsum exemplum esse. 

2) Ea omnia valore seu authenticitate historica praedita esse. Quam- 
vis enim documentum, ut aiunt periti: « non abbia la veste definitiva, 
« che probabilmente gli sara data per gli effetti legali, cui dovra ser- 
« vire, tuttavia la forma che ha ricevuto, é bastante per ritenerlo come 
« una testimonianza di un fatto di natura giuridica, compilata con deter- 
« minata forma, atta a darle forza di prova. E la critica storica concede 
« a queste testimonianze un valore indiscutibilmente maggiore che a 
« qualunque altra di simil genere ». 

3) Quoad ea vero quae in hoc documento enarrantur, certo constare 
quod quidam de familia Alexandrina (dictae civitatis) nobilium de Stor- 
tiglionis, cumque iis prior et deputati civitatis, testati sunt a tempore 
immemorabili exstitisse Alexandriae nobilem familiam de Stortiglionis, 

eam gaudere usu insignium gentiliciorum, et de eodem familia fuisse 
et esse Augustinum Stortiglione quondam Alberti filium. 

Quum igitur nulla alia Alexandriae extiterit nobilis familia de Stor- 
tiglionis praeter eam, cui fundator beneficii in casu pertinuit; quum 
ex documentis allatis in causa certo constet dominum Aristidem Stor- 
tiglione ex legitima masculina linea descendere a dicto Augustino Stor- 
tiglione, procul dubio concludendum est dominum Aristidem Stortiglione 
esse de parentela Nicolai Stortiglione, et descendere ratione et modo in 
testamento taxative expressa, nempe ex legitima masculina linea, seu 
pertinere saltem ad secundum ordinem vocatorum ad ius patronatus. 

Quod quidem ex aliis documentis quoque in causa adductis confir- 
matur: ex iis enim probatur, ut ceterum solidis argumentis periti demon- 
strant, fundatorem beneficiii pertinuisse ad nobilem familiam Alexan- 
drinam de Stortiglionis, hance familiam anno 1605 superfuisse, eique 
vero pertinere Augustinum, a quo Aristides Stortiglione descendit. 

Quoad argumentum vero allatum in favorem domino Mignone ex 
ultimo statu vel quasi possessione et praescriptione, ut praetermittamus 
possessionem nec constantem nec continuam fuisse in favorem domini 
Mignone, satis sit animadvertere in patronatu gentilicio, quemque ex 
vocatis proprium et personale eius habere, non a maioribus mutuatum, 
et proinde proprio iure, et ex ipsa fundatoris voluntate tum activum, 
tum passivum patronatum sibi vindicare, De Luca, de iure patronatus 
disc., 31, n. 16, disc. 35, n. 7, 8, S. Rota, decis. 220, n. 26, p. 11. 

Auctoritates vero congestae a Patrono domini Mignone non relevant: 
illae enim respiciunt ius patronatus in genere, non vero iuspatronatum 
gentilicium, quod regitur normis fidei commissi, et in quo proinde non 
intrat praescriptio, De Luca, cit. disc. 35, n. 7. 


Quibus omnibus mature perpensis, Christi nomine invocato, solum- 
que Dewm prae oculis habentes, Nos infrascripti Auditores de turno 
pro tribunali sedentes, ad propositum dubium dicimus, pronunciamus 
atque definitive sententiamus iuspatronatus in casu non competere domi- 
nis Mignone, et proinde sustineri non posse praesentationem sacerdotis 
Olivera ab iisdem facta, sed competere domino Aristidi Stortiglione et pro- 
inde sustinendum esse praesentationem ab eo factam et ab Ordinario 
acceptatum sacerdotis Pii Ratti, seu ad dubium propositum responde- 
mus: negative ad primam partem, affirmative ad secundam, statuentes 
praeterea expensas esse compensandas inter partes, a quibus etiam hono- 
raria peritis tributa pro aequali parte solvenda erunt. 

Ita pronunciamus, mandantes Ordinariis locorum et ministris tri- 

bunalium ad quos spectat ut exsecutioni mandent hanc sententiam et 
adversus reluctantes procedant ad normam sacrorum Canonum et prae- 
sertim cap. 3, sess. XXV, de reform. Conc. Trid., iis adhibitis exsecutivis 
et coércitivis mediis quae magis efficacia et opportuna pro rerum adiun- 
ctis exstitura sint. 

Romae, die 14 ianuarii 1914. 


Aloisius Sincero, Ponens. 
loseph Mori. 


Fridericus Cattani. 
Ex Cancellaria, 13 februarii 1914. 


Sac. T. Tani, Notarius. 


NB. - Contra hance sententiam interposita est appellatio. 


II 


In S. R. Rota, mensibus ianuarii, februarii et martii huius anni 1914, 
actae sunt sub secreto sequentes causae, quarum definitiva sententia 
editur tantum in parte dispositiva: 


I. NULLITATIS MATRIMONII ex capite defectus consensus ex parte 
mulieris. 

Proposito dubio: An constet de nullitate matrimonii in casu, RR. PP. 
DD. S. Many, Ponens, F. Heiner et I. Prior, Auditores de turno, die 
22 ianuarii, respondendum censuerunt: Negative. 

Adversus sententiam interposita est appellatio. 


II]. NULLITATIS MATRIMONI ex capite conditionis non adimpletae et 
simulati consensus. 

Proposito dubio: An constet de nullitate matrimonii in casu, RR. PP. 
DD. I. Mori, Ponens, F. Cattani et A. Perathoner, Auditores de turno, 
die 28 ianuarii respondendum censuerunt: Affirmative. 

Adversus sententiam interposita est appellatio. 


Il]. NULLITATIS MATRIMONII ex capite conditionis appositae contra 
bona substantialia matrimoniti. 


Proposito dubio: An constet de nullitate matrimonii in casu, RR. PP. 
DD. G. Sebastianelli, Ponens, S. Many et F. Heiner, Auditores de turno, 
die 7 februarii respondendum censuerunt: Affirmative. 

LV. DirFaMATIONIS. 


Proposito dubio: An sententia Rotalis diei 30 decembris 1912 sit con- 
firmanda vel infirmanda iu casu, RR. PP. DD. |. Mori, Ponens, F. Cat- 
tani et A. Perathoner, Auditores de turno, die 21 februarii responden- 
dum censuerunt: Sententiam Rotalem esse confirmandam. 


V. NULLITATIS MATRIMONII ea capite defectus consensus. 


Proposito dubio: An constet de nullitate matrimonii in casu, RR. PP. 
DD. I. Prior, Ponens, A. Sincero et I. Mori, Auditores de turno, die 
2 martii respondendum censuerunt: Negative. 


VI. FUNDATIONIS. 


Proposito dubio: An bona quae obvenerunt Titio Sacerdoti per actum 
diei ..... Capitulo Collegiatae adiudicanda sint, RR. PP. DD. G. Seba- 
stianelli, Ponens, S. Many et F. Heiner, Auditores de turno, die 2 martii 
respondendum censuerunt: Affirmative seu bona quae obvenerunt Titio 
Sacerdoti per actum diei ..... adiudicanda esse Capitulo Collegiatae cum 
omnibus fructibus qui percepti sunt aut percipi poterant a die ..... 

Adversus sententiam interposita est appellatio. 


VII. NULLITATIS MATRIMONII ex capite defectus consensus ex parte viri. 


Proposito dubio: An constet de nullitate matrimonii in casu, RR. PP. 
DD. G. Sebastianelli, Ponens, S. Many et F. Heiner, Auditores de turno, 
die 23 martii respondendum censuerunt: Affirmative. 


VIII. Damyvorum. 


Proposito dubio: An sententia Rotalis die 26 iulii 1913 confirmanda 
vel infirmanda sit in casu, RR. PP. DD. S. Many, Ponens, F. Heiner et 
I. Prior, Auditores de turno, die 30 martii respondendum censuerunt: 
Praedictam sententiam esse in aliqua parte confirmandam, in alia vero 
infirmandam, ut sequitur: 1) Damna a parocho religioso illata esse refi- 
cienda non ab Ordine sed ab ipso religioso in quantum possit, et in defectu 
aut supplemento illius a conventu seu domo in qua commoratur, salvo 
recursu contra N. N., 2) Damna illa esse reficienda in summa tantum 
libell. ..... 

Ex Cancelleria S. R. Rotae, 12 maii 1914. 


T. Tani, Notarius. 

SECRETARIA STATUS 


EPISTOLAE 
I 


AD R. D. GRIMAL, QUI BEATISSIMO PATRI, TAMQUAM VENERATIONIS FILIALIS 
SPECIMEN, EXEMPLAR OPERIS « JESUS-CHRIST ETUDIE ET MEDITE » REVE- 
RENTER EXHIBUIT. 


Monsieur l’abbé, 


Le Saint-Pére le Pape Pie X a daigné agréer avec une particuliére 
bienveillance ’hommage de votre beau travail sur Jésus-Christ étudié 
et médité, que Mgr I’Evéque de Rodez Lui a offert en votre nom. 

Par la clarté et la précision doctrinale de l’exposition, par la mise 
au point historique, par la démonstration rigoureuse des propositions 
émises, vous avez fait, en cette importante étude, cuvre d’une science 
profonde, puisée jadis aux sources romaines, et développée depuis dans 
lenseignement et le ministére des ames. 

Le Souverain Pontife vous félicite de contribuer ainsi 4 « tout in- 
staurer dans le Christ », et comme gage de sa paternelle bienveillance, 
Sa Sainteté vous envoie de tout ceeur la bénédiction apostolique. 

En vous remerciant personnellement de l’exemplaire que vous m’avez 
gracieusement fait remettre, je vous prie d’agréer, Monsieur |’ Abbé, I’ex- 
pression de mes sentiments dévoués en Notre-Seigneur. 

Rome, le 21 mars 1914. 

R. Carp. Merry Dew VAL. 


II 


AD ILLUSTREM VIRUM IOSEPHUM BUSSIBRES, PRAESIDEM GENERALEM VELITUM 
PONT. CANAD., OB LITTERAS OBSEQUENTISSIMAS BEATISSIMO PATRI DATAS. 


Monsieur le Président, 


Le Souverain Pontife, Pie X, a agréé trés volontiers lhommage 
des sentiments et des veux de piété filiale que vous avez eu a cwur 
de Lui offrir, en votre nom personnel et au nom des Anciens Zouaves 
Pontificaux Canadiens. 

Sa Sainteté vous remercie tous de cette nouvelle assurance de fidé- 
lité, de dévouement et d’attachement inébranlables 4 I’Eglise et 4 son 
auguste Chef. - Comme gage de Sa paternelle bienveillance et des 
faveurs célestes, le Saint-Pére vous accorde de tout cceur pour vous, 
pour les Anciens Zouaves Pontificaux Canadiens et pour leurs familles, 
la bénédiction apostolique implorée. 

Je saisis avec empressement cette occasion pour vour exprimer, 
Monsieur le Président, mes sentiments distingués. 

Rome, le 22 mars 1914. 


R. Carp. Merry Det VAL. 


AD ILLUSTREM PRAESIDEM CETEROSQUE COMITATUS SODALES QUI SOCIETATI 
MODERANDAE PRAEEST SIC NUNCUPATAE: « LIGUE INTERNATIONALE CATHO- 
LIQUE CONTRE L’ALCOOLISME ». 


Notre Saint-Pére le Pape Pie X, qui a bénit avec effusion de cceur 
les deux cents pélerins de la Ligue Internationale Catholique contre 
PAlcoolisme, me charge de vous exprimer, ainsi qu’a toute votre Fédé- 
ration, les sentiments de satisfaction et de gratitude qu’ll a éprouvés 
en recevant vos hommages de vénération, avec l’assurance de votre 
soumission filiale. 

Le Souverain Pontife vous félicite du succés de la vaillante croi- 
sade entreprise par vous 4a travers le monde, appuyée sur les principes 
de i’Evangile et guidée par l’autorité de la hiérarchie. [1 prie Dieu de 
féconder Je zéle que vous déployez contre le terrible fléau, ennemi des 
corps et des ames, et trainant aprés lui tant de miséres physiques et 
morales. 

En bénissant les efforts de toutes les sociétés catholiques affiliées 
a votre Ligue, le Saint-Pére bénit la bonne volonté de tous leurs adhé- 
rents et les encourage a persévérer dans leur généreux apostolat. 

Les Papes, en ces derniers temps, n’ont pas omis de signaler le 
mal funeste que vous combattez, et ils ont proclamé la nécessité de 
prompts et efficaces remédes. Des conciles provinciaux, des évéques 
dans toutes les parties du monde, ont jeté le cri d’alarme et ont éclairé 
les consciences. A leur suite, des hommes de foi, de science et d’action 
ont provoqué, par la parole et par exemple, un mouvement trés salu- 
taire dans les wuvres catholiques de tempérance. Combien il est utile 

de montrer le fléau de l’alcoolisme dans ses effets économiques, moraux 
et physiologiques, en le mettant en corrélation avec la déchéance des 
individus dont il déprime et ruine la santé, lintelligence, la conscience, 
la liberté; avec la déchéance des familles, au sein desquelles il engendre 
la confusion et le désordre; avec la déchéance de la société, qu’il menace 
dans ses intéréts les plus graves. Aussi bien, parmi les ceuvres sociales, 
il n’en est point de plus urgentes. 

C’est pourquoi il sera trés agréable au Souverain Pontife de voir 
votre Ligue se fortifier encore par l’accés de nouvelles sociétés catho- 
liques. Sa Sainteté exprime hautement le désir que le clergé encourage 
partout cette ceuvre de rééducation et de préservation sociales et qu’il 
se place, par l’enseignement et par l’exemple, au coeur méme de la lutte 
contre un mal qui seme, dans certains pays surtout, tant d’opprobres 
parmi les fidéles. 

Mais ce combat ne conduira sirement 4 la victoire que s'il est sou- 
tenu par la grace divine puisée dans la priére, dans la fréquentation 
des Sacrements et dans la pratique générale de la mortification chré- 
tienne: Nisi Dominus aedificaverit domum, in vanum laboraverunt qui 
aedificant eam (Ps. CXX VI, 1). Que la lumiére de l’Evangile de Jésus- 
Christ rayonne dans les esprits et dans les cceurs, et le fléau s’arrétera 
avec le cortége des maux qu'il entraine a sa suite. 

Le Saint-Pére est heureux de bénir votre Fédération avec toutes 
les sociétés qui la composent; [| bénit votre trés vénéré Protecteur, Son 
éminence le cardinal Mercier, qui met un zéle si digne d’éloges a refouler 
la marche et 4 supprimer les causes de l’alcoolisme. 

Avec mes veeux personnels et toutes mes félicitations pour votre 
grande et sainte entreprise, veuillez agréer, Messieurs, l’assurance de 
mes sentiments tout dévoués en Notre-Seigneur. 

Rome, le 23 avril 1914. 


R. Carp DEL VAL. 

IV 


AD R. P. D. A. HUMBRECHT, PICTAVIENSIUM EPISCOPUM, OB LITTERAS BEATIS- 
SIMO PATRI DATAS DE CONFERENTIIS ECCLESIASTICIS, 


Monseigneur, 


Le Souverain Pontife a été trés satisfait d’apprendre par les lettres 
de Votre Grandeur du 10 avril dernier et par les documents qui les 
accompagnaient, que les Conférences Ecclésiastiques ont repris dans 
votre diocése une nouvelle vie, grace 4 l’impulsion magistrale que vous 
leur aviez donnée par votre lettre du 29 septembre 1912, et aux sages 
réglements qui en assurent le bon fonctionnement. 

Sa Sainteté félicite vos prétres du soin qu’ils ont apporté dans la 
préparation de ces Conférences et ne doute pas que ces travaux, entre- 
pris et poursuivis in scientia et caritate, ne contribuent efficacement au 
juste prestige des pasteurs et a°l’édification des fidéles. 

La grande mission préchée a la fois dans les six paroisses de votre 
ville épiscopale par une légion de vaillants religieux, et fréquentée avec 
tant de profit par de nombreux auditeurs, n’est pas un moindre sujet 
de consolation pour le Souverain Pontife, qui partage la joie de Votre 
Grandeur en présence d’un succés si remarquable et si fertile en pro- 
messes pour l'avenir. 

Aussi est-ce de tout cceur que Sa Saintété envoie 4 Votre Grandeur 
et 4 tous ses diocésains sa meilleure bénédiction. 

Avec mes félicitations personelles recevez, Monseigneur, |’assurance 
de mes sentiments bien dévoués en Notre-Seigneur. 

Du Vatican, le 5 mai 1914. 


R. Carp. Merry DEL VAL. 

DIARIUM ROMANAE CURIAE 


SEGRETERIA DI STATO 
NOMINE 


Con Biglietti della Segreteria di Stato il Santo Padre si é degnato di 
nominare: 


2 aprile 1914. — Mons. Francesco Maria Vagni, segretario di Nunziatura 
di seconda classe, Segretario di Nunziatura di prima classe. 

22 aprile. — L’Emo signor cardinale Antonio Vico, Protettore dell’ Istituto 
delle Oblate del santissimo Redentore, nella Spagna. 

28 aprile. — L’Emo signor cardinale Gaetano Bisleti, Protettore della pia 
Societa Spagnuola di Santa Cecilia Verg. e Mart. per la musica sacra. 

30 aprile. — L’Emo signor cardinale Ottavio Cagiano de Azevedo, Pro- 
tettore della Congregazione delle Suore Betlemite Figlie del sacro Cuore di Gesit. 

2 maggio. — L’Emo: signor cardinale Diomede Falconio, Protettore del- 
l'Opera pia e Sodalizio di san. Michele Archaugelo ai Corridori, in Roma. 

3 maggio. — L’Emo signor cardinale Ludovico Billot, Protettore delle 
Suore Giuseppine del Messico. 

4 maggio. — L’Emo signor cardinale Gennaro Granito Pignatelli di Bel- 
monte, Protettore dell’'Arciconfraternita del santissimo Sacramento, in santa 
Maria in Via. 

10 maggio. — L’Emo signor cardinale Diomede Falconio, Protettore del- 
l'Arcicoufraternita della Ssina Nativita di N. S. G. C. degli Agonizzanti, di 
Roma. 


Con Brevi apostolici il Santo Padre si é degnato di nominare: 


Assistente al Soglio Poutificio: 


22 aprile 1914. — Mons. Enrico Sibilia, arecivescovo tit. di Side. 


Protonotari Apostolici ad instar participantium: 
31 marzo 1914. — Mons. canonico dott. Emilio Roy, vicario generale del- 
VParchidiocesi di Montréal. 
22 aprile. — Mons. Pietro D’ Aquino, arcidiacono della cattedrale di Tivoli. 

Prelati Domestici di S. S.: 


30 marzo 1914. — Mons. Alessandro Vidau, canonico dell’ arcibasilica 
Lateranense. 
4 aprile. — Mons. Giorgio Maria Le Pailleur e mons. Arsenio Dubuc, 


dell’archidiocesi di Montréal. 

6 aprile. — Mons. Wilbrod Cleofa Martin, arcidiacono della chiesa metro- 
politana di Montréal, e mons. Gaspare Dauth, canonico della medesima catte- 
drale. 

7 aprile. — Mons. Tommaso Stefano Duggan, rettore della cattedrale di 
Hartford. 

22 aprile. — Mons. Vincenzo Tommasini, canonico della cattedrale di 
Ascoli Piceno. 

— Mons. Francesco Muiesan, canonico della cattedrale di Capo d’ Istria. 

23 aprile. — Mons. Gaetano De Vito, canonico parroco della cattedrale di 


Foggia. 

24 aprile. — Mons. Felice D. M¢ Carthy, vicario generale della diocesi di 
Harbour Grace. 

25 aprile. — Mons. Edoardo Patrizio Roche e mons. Giovanni St. John, 


dell’archidiocesi di S. Giovanni di Terranuova. 
— Mons. Adalberto Zaborovszky, della diocesi di Cassovia. 


Con Biglietti della Segreteria di Stato, il Santo Padre si é degnato di 
nominare : 


Camerieri Segreti Soprannumerari di S. S.: 


17 aprile 1914. — Mons. Luigi Brusatin, arciprete di Vedelago nella 
diocesi di Treviso. 

2 maggio. — Mons. Giuseppe Casalegno, della archidiocesi di Torino. 

4 maggio. — Mons. Giulio Kvacsak, Mons. Giuseppe Bombera e Mons. Fer- 
dinando Pawlikowski, cappellani militari dell’esercito austro-ungarico. 


Camerieri d'onore in abito paonazzo di S. S.: 


19 aprile 1914. — Mons. Luigi Cavotta, della diocesi di Foggia. 
20 aprile. — Mons. Giovanni Chinaglia, della diocesi di Adria. 
23 aprile. — Mons. Ladislao Saly, prefetto degli studi nel seminario cen- 
trale di Budapest. 
26 aprile. — Mons. Andrea Skrabik, della diocesi di Nitria. 
1 maggio. — Mons. Ugo Mioni, della diocesi di Trieste. 

Cappellano Segreto d’onore di S. S.: 
4 Maggio 1914. --- Mons. Francesco Ferényi, cappellano militare di Posen. 


Cameriere Segreto di Spada e Cappa soprannumerario di S. S.: 


28 marzo 1914. —- Il signor dott. Antonio Maria de Murua conte di Lariz, 


della diocesi di. Vittoria. 
30 marzo. — Il signor Adamo Giuseppe Kiel di Geisa, della diocesi 
di Fulda. 
ONORIFICENZE 


Con Brevi apostolici il Santo Padre si é degnato di conferire le seguenti 


onorificenze: 
La Gran Croce dell’Ordine di S. Silvestro Papa: 
23 aprile 1914. — AS. E. il sig. Carlo Magalhades de Azeredo, inviato 


straordinario e ministro plenipotenziario del Brasile in Grecia. 


La Commenda con placca dell’Ordine di S. Gregorio Magno, classe civile : 
1 maggio 1914. — Al sig. Napoleone Schroeder, dell'‘archidiocesi di Parigi. 


La Commenda con placca dell'Ordine di S. Gregorio Magno, classe militare: 
27 aprile 1914. — Al sig. Giovanni L6bl, maresciallo luogotenente del- 


lesercito austriaco e caposezione al ministero della guerra. 


La Placca dell’Ordine di S.-Gregorio Magno: 
25 aprile 1914. — Al sig. avv. comm. Carlo Patriarca, di Roma. 


La Commenda dell’Ordine di S. Gregorio Magno, classe civile: 


24 marzo 1914. — Al sig. Pietro Lotte, dell’arcidiocesi di Parigi. 
Al sig. Paolo Robertbeusters, di Anversa. 
23 aprile. -- Al sig. Carlo Hardy, dellarcidiocesi di Sens. 

— Al sig. conte Carlo de Liedekerke, gid segretario di prima classe della 
Legazione del Belgio presso la S. Sede. 

26 aprile. - Al sig. cav. Basilio Malatakis, della comunita greco-cattolica 
di Costantinopoli. 


16 aprile. 

Il Cavalierato dell’Ordine di S. Gregorio Magno, classe civile: 


3 aprile 1914. — Al sig. Giovanni Vrofimoff, della dioeesi di Sira. 
} aprile. — Al sig. Eugenio Boumard, di Parigi. 
7 aprile. — Al sig. Spiridione Nachich, domiciliato a Pola. 
Al sig. Adriano Durand, della diocesi di Langres. 
aprile. — Al sig. dott. Desiderio Bayer-Krucsay, di Budapest. 
30 aprile. — Al sig. Adolfo Costantini, domiciliato a Bologna. 


Il Cavalierato dell’'Ordine di S. Gregorio Magno, classe militare : 


17 aprile 1914. — Ai signori Filippo Hebert e Edoardo Leblanc, gia zuavi 
pontificii, dell'archidiocesi di Montréal. 


Il Cavalierato dell’'Ordine di S. Silvestro Papa: 


18 aprile 1914. — Al sig. Stefano Cologera, della diocesi di Ragusa. 
23 aprile. — Al sig. Leone Giuseppe Boé de Maindreville, della diocesi di 
Beauvais. 


26 aprile. — Al sig. ingegnere Filippo Sneider, di Roma. 


NECROLOGIO 


26 aprile 1914. — Mons. Giorgo Posilovic, arcivescovo di Zagabria. 
5 maggio. — Mons. Armando Pietro Sabadel, arcivescovo di Corinto. 

